Diari Oficial de la Generalitat Valenciana


Sumari del DOGV 9636, del 11-07-2023 (2023/7553)

RESOLUCIÓ de 28 de juny de 2023, de la directora general de Relacions amb Les Corts, de la Presidència de la Generalitat, per la qual es publica la pròrroga de l'acord de col·laboració entre LABORA Servei Valencià d'Ocupació i Formació i l'Ajuntament de Canals per a la prestació conjunta de serveis d'intermediació laboral mitjançant la instal·lació del servei Punt Labora.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9636

Data del DOGV
:   11-07-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/7553


Data del document
:   28-06-2023

Organisme emissor
:   Presidència de la Generalitat

Tipus de document
:   Resolució

RESOLUCIÓ de 28 de juny de 2023, de la directora general de Relacions amb Les Corts, de la Presidència de la Generalitat, per la qual es publica la pròrroga de l'acord de col·laboració entre LABORA Servei Valencià d'Ocupació i Formació i l'Ajuntament de Canals per a la prestació conjunta de serveis d'intermediació laboral mitjançant la instal·lació del servei Punt Labora. [2023/7553]  
LABORA Servei Valencià d'Ocupació i Formació i l'Ajuntament de Canals han subscrit, prèvia tramitació reglamentària, els dies 21 i 16 de juny de 2023, respectivament, la pròrroga de l'acord de col·laboració subscrit el 29 d'octubre de 2019 per a la prestació conjunta de serveis d'intermediació laboral mitjançant la instal·lació del servei Punt Labora, per la qual cosa conforme amb el que es preveu en l'article 20 del Decret 176/2014, de 10 d'octubre, del Consell, pel qual es regulen els convenis que subscriga la Generalitat i el seu registre, una vegada inscrit en el Registre de Convenis de la Generalitat amb data 28 de juny de 2023 i número 0736/2023, és procedent la publicació en el Diari Oficial de la Generalitat Valenciana d'aquesta pròrroga, que figura annexa a aquesta resolució.  
  
València, 28 de juny de 2023.- La directora general de Relacions amb Les Corts: Ana Belén Domínguez Cana.  
  
Pròrroga de l'acord de col·laboració entre LABORA Servei Valencià d'Ocupació i Formació i l'Ajuntament de Canals per a la prestació conjunta de serveis d'intermediació laboral mitjançant la implantació del servei Punt Labora  
  
Intervinents  
D'una part, Enric Nomdedéu i Biosca, director general de LABORA Servei Valencià d'Ocupació i Formació, nomenat en virtut del Decret 82/2019, de 21 de juny, del Consell, de nomenament d'alts càrrecs de l'Administració de la Generalitat, amb base en el que es disposa en la Llei 5/1983, de 30 de desembre, del Consell, i d'acord amb les facultats que li confereix el Reglament d'organització, règim jurídic i funcional de LABORA Servei Valencià d'Ocupació i Formació, aprovat pel Decret 216/2020, de 29 de desembre, del Consell, en representació de LABORA Servei Valencià d'Ocupació i Formació, autoritzat per l'Acord del Consell de data 9 de juny de 2023.  
  
I d'una altra part, María José Castells Villalta, en qualitat d'alcaldessa de l'Ajuntament de Canals, en representació d'aquest, facultada expressament per a la signatura d'aquest acord en virtut de l'article 21 de la Llei 7/1985, de 2 d'abril, reguladora de les bases de règim local, i de l'Acord adoptat pel Ple en la sessió celebrada el dia 30 de març de 2023.  
  
Actuant en l'exercici dels seus respectius càrrecs i en la representació que ostenten, es reconeixen recíprocament la capacitat per a formalitzar la present pròrroga, convenen subscriure-la i obligar-se en els termes que conté, i, prèviament,  
  
Manifesten  
Que amb data 29 d'octubre de 2019 LABORA Servei Valencià d'Ocupació i Formació i l'Ajuntament de Canals van subscriure un acord de col·laboració per a la prestació conjunta de serveis d'intermediació laboral mitjançant la implantació del servei Punt Labora.  
Que aquest acord, signat l'any 2019, va modificar i va completar determinats aspectes de l'acord de col·laboració que s'havia subscrit anteriorment amb l'entitat local, per a adaptar-lo a la normativa vigent en la matèria, i va suposar la derogació d'aquest.  
Que l'acord estableix en la seua clàusula huitena una vigència de quatre anys des de la data de la seua signatura, podent-se prorrogar per un període de fins a quatre anys addicionals en qualsevol moment anterior a la finalització del període de vigència, si així ho acorden unànimement les parts signants.  
  
Que efectuada la instal·lació del terminal Punt Labora, i una vegada complits de manera satisfactòria els compromisos assenyalats en els punts 1, 2 i 5 de la clàusula tercera de l'acord, és voluntat de les parts subscriure la seua pròrroga, amb la finalitat de donar continuïtat a la prestació de serveis del qual és objecte, de conformitat amb les següents  
  
Estipulacions  
  
Primera  
Es prorroga per un període de quatre anys l'acord subscrit entre LABORA Servei Valencià d'Ocupació i Formació i l'Ajuntament de Canals en data 29 d'octubre de 2019.  
La pròrroga es farà efectiva des de la data de la seua signatura per totes dues parts.  
  
Segona  
Les parts intervinents es comprometen a continuar desenvolupant les actuacions precises, dirigides a donar continuïtat a la prestació objecte de l'acord, respectant els termes en els quals va ser redactat.  
  
Tercera  
L'aplicació i execució de la pròrroga d'aquest acord, inclosos tots els actes jurídics que pogueren dictar-se en la seua execució i desenvolupament, no podrà suposar obligacions econòmiques per a la Generalitat i, en tot cas, haurà de ser atesa amb els seus mitjans personals i materials.  
  
Quarta  
La pròrroga es publicarà en el Portal de Transparència de la Generalitat Valenciana «GVA Oberta», d'acord amb el que es disposa en els articles 21.1.a i 12.1 de la Llei 1/2022, de 13 d'abril, de la Generalitat, de transparència i bon govern de la Comunitat Valenciana.  
Així mateix, l'entitat local signant garantirà la publicació per mitjà de la seua seu electrònica, portal o pàgina web, segons el que s'estableix en els articles 21.1.a i 12.3 de la referida llei.  
La publicitat de la pròrroga es realitzarà en el termini de deu dies hàbils des de la seua inscripció en el Registre de Convenis de la Generalitat, segons exigeix l'article 12.2 del Decret 105/2017, de 28 de juliol, del Consell, de desenvolupament de la citada llei de transparència.  
  
Cinquena  
Conforme amb el que es preveu en l'article 20 del Decret 176/2014, de 10 d'octubre, del Consell, pel qual regula els convenis que subscriga la Generalitat i el seu registre, en concordança amb el que estableix l'article 111.3 de la Llei 8/2010, de 23 de juny, de règim local de la Comunitat Valenciana, la pròrroga subscrita, una vegada inscrita en el Registre de Convenis de la Generalitat, haurà de publicar-se en el Diari Oficial de la Generalitat Valenciana en la forma indicada en el citat decret de regulació dels convenis.  
  
I, en prova de conformitat, totes dues parts signen el present document electrònicament.  
  
21.06.2023. Per LABORA Servei Valencià d'Ocupació i Formació,  
  
El director general: Enric Nomdedéu i Biosca.  
  
16.06.2023. Per l'Ajuntament de Canals,  
L'alcaldessa: María José Castells Villalta.